
מכרז מס'  7/3.2026 הפעלת מערך בקרה על טוהר הבחינות 

הבהרה מס' 4

להלן התשובות לשאלות ההבהרה שנשאלו:

	סידורי
	מס' הסעיף אליו מתייחסת השאלה
	עמוד
	שאלת  המציע
	תשובה

	1. 
	6.18.2.1
6.18.2.12
	39
	"הרכז האזורי יתפקד כבקר שטח במסמך זה, ובנוסף ישמש דרג ניהולי מקצועי אזורי במערך הבקרה".
"היקף עבודת הרכזים האזוריים מוערך בכ – 10 ש"ע עבודה בכל מועד לכל רכז".
המשמעות הינה שכמות ש"ע לרכז אחד הינה כ – 30 ש"ע בשנה (גם בהתאם לתשובה שלכם לשאלה 3 בהבהרה 3 שפרסמתם)
1. כיצד ניתן בכמות השעות הנ"ל לעמוד במשימה המוגדרת לרכז האזורי, זאת כאשר יש 47 ימי בחינות בשנה?
2. האם יהיה תשלום נוסף לרכזים שבפועל גם משמשים כבקרים?
3. עפ"י איזה מפתח / כמות ש"ע / סוג בקרה ישולם לרכז?.
4. אם התשלום הינו בהתאם לסוג הבקרה קרי: אם בקרה מצומצמת, ישולמו עבור שעתיים אבל בפועל בשעתיים האלה יתפקד הרכז כבקר, בהנחה שלאחר הבקרה המצומצמת, יחזור לתפקידו כרכז, מי ישלם את כל ש"ע הנוספות שיבצע? הרי ברור שלכל יום בחינה הרכזים יעבדו במשך כל זמן הבחינה כולל הכנות לפני הבחינה וגם אחריה.
אבקש הסבר לעבודת הרכז, לא ניתן בכ – 30 ש"ע שנתיות לטפל ולבצע את העבודה הנדרשת והמוגדרת כתפקידו של הרכז ובמשך 47 ימי בחינה בשנה.
	1. תפקיד הרכז האזורי אינו מחייב נוכחות רציפה בכל ימי הבחינות. תפקידו כולל ריכוז מקצועי, תיאום וליווי המערך האזורי בהתאם לצורכי המשרד, ובנוסף הוא רשאי לשמש כבקר שטח בהתאם לשיבוץ.
2. הערכת היקף העבודה של כ-10 שעות לכל מועד מתייחסת למשימות הריכוז והניהול האזורי בלבד. הרכז האזורי אינו נדרש לבצע פעולות ריכוז בכל אחד מימי הבחינות, אלא בהתאם לצורכי המשרד ולמשימות שיוטלו עליו במסגרת תפקידו.
3. כן. ככל שהרכז האזורי יבצע יחידת בקרה בפועל, ישולם לו עבורה בהתאם לסוג יחידת הבקרה שביצע, בנוסף לתשלום עבור תפקידו כרכז.
4. התשלום לספק עבור תפקיד הרכז יתומחר כחלק מהתקורה. התשלום  לספק עבור ביצוע בקרות שיבוצעו ע"י הרכז יהיה בהתאם לסוג יחידת הבקרה שבוצעה.
5. אין בהגדרת התפקיד דרישה לכך שהרכז האזורי ישמש כרכז במשך כל אחד מימי הבחינות. כאשר הרכז משובץ לביצוע בקרה, הוא פועל כבקר שטח ומתוגמל בהתאם ליחידת הבקרה שביצע. משימות הריכוז מתבצעות בהתאם לצורכי המערך ובהיקף שנקבע במכרז.

	2. 
	2.3.1 + תשובת הבהרה 23
	4
	בתשובתכם ציינתם כי "יש להציג רק את המידע הנוגע למשרד החינוך" אך חוברת המכרז לא תוקנה בהתאם. אנא תיקונכם.
	יש לפעול בהתאם להנחיות המפורטות במענה לשאלות.

	3. 
	11.1
	26
	"הדרישות לאבטחת מידע מופיעות בנספח 5 למכרז זה" - נראה כי חלה טעות סופר נספח אבטחת מידע הינו נספח מס' 3. אנא תיקונכם.
	ראה חוברת מכרז מתוקנת.

	4. 
	נספח אבטחת מידע - 3.3.2
	63 
	"במידה ולצורך מתן השירות נעשה שימוש במערכת טכנולוגית / אפליקציה / אתר אינטרנט ייעודי, כלי דיגיטלי וכדומה, המציע נדרש לציין זאת במענה, ולאשר את הפתרון על ידי המשרד בהיבטי אבטחת מידע"
האם בשלב הגשת המכרז נדרש המציע לתת מענה לסעיף זה ולהציג את האמצעים?
	יש רק להשיב על השאלות המפורטות בנספח.

	5. 
	6.18.2.12+תשובת הבהרה 3+59
	22
	בסעיף 6.18.2.12 נקבע כי "היקף עבודת הרכזים האזוריים מוערך בכ - 10 שעות עבודה בכל מועד לכל רכז" -. כמו כן, במסגרת תשובת הבהרה מס' 3 לשאלה 59 הובהר כי הכוונה היא למועדי הבחינות (חורף, אביב וקיץ) - 
1. נבקש לוודא כי הבנתנו נכונה - האם ההערכה היא שכל רכז אזורי יידרש להיקף עבודה שנתי כולל של כ-30 שעות בלבד (כ-10 שעות במועד חורף, כ-10 שעות במועד אביב וכ-10 שעות במועד קיץ)?
2. בנוסף, נבקש להבהיר האם היקף שעות זה כולל את כלל המשימות והאחריות המוטלות על הרכזים האזוריים במסגרת סעיף 6.18.2, לרבות ניהול, תיאום, ליווי מקצועי, מעקב אחר ביצוע הבקרות, טיפול באירועים ומתן מענה שוטף במהלך מועדי הבחינות?
ככל שהיקף השעות המשוער אינו כולל את כלל המשימות הנדרשות, נבקש לפרט אילו פעולות נכללות במסגרת הערכת השעות ומהו היקף העבודה הצפוי בפועל.
	ראו תשובה לשאלה 1 לעיל.

	6. 
	6.18.6
	23
	"הקבלן נדרש להפעיל בפרויקט מערכת ממוחשבת התומכת בפעילויות הבאות והתואמת למערכת המרכבה" -
1. נבקש להבהיר למה הכוונה בדרישה כי המערכת תהיה "תואמת למערכת המרכבה" - האם נדרש ממשק טכנולוגי/אינטגרציה ישירה בין מערכת הקבלן לבין מערכת המרכבה, או שמדובר ביכולת הפקת נתונים ודוחות בפורמט הנדרש לצורך קליטתם במרכבה?
ככל שנדרש ממשק למערכת המרכבה, נבקש לקבל פירוט מלא של הדרישות הטכנולוגיות, לרבות סוג הממשק, אופן העברת הנתונים, הרשאות, אבטחת מידע, תדירות העברת המידע וכל דרישה נוספת הנדרשת לצורך תמחור.
	אין צורך להקים ממשק למערכת המרכבה, אלא לספק דיווחים תואמים בהתאם להנחיות המשרד.

	7. 
	15.6
15.5
תשובת הבהרה 62
	30
29
	"הבסיס להשוואת הצעות מחיר בין המציעים השונים יכלול מע"מ", "המחירים המוצעים יהיו בש"ח ויכללו מע"מ" 
נבקש להסיר סעיפים אלו, שכן בהתאם למנגנון הצעת המחיר במכרז, המציעים אינם נוקבים בסכום כספי אלא באחוז תקורה אשר יתווסף לסכום החשבונית.
לדוגמה, ככל שמציע הציע תקורה בשיעור של 50%, בגין חשבונית בסך 100 ₪ (לפני מע"מ) תשולם תמורה בסך 150 ₪ (לפני מע"מ), ועל סכום זה יתווסף מע"מ כדין.
לפיכך, אין אפשרות מעשית להגיש "אחוז תקורה כולל מע"מ" לעומת "אחוז תקורה שאינו כולל מע"מ", ונבקש להבהיר כי השוואת ההצעות תבוצע על בסיס אחוז התקורה המוצע בלבד, ללא רכיב המע"מ (ובהתאם לתשובת הבהרה 67)
	השוואת ההצעות תבוצע על בסיס אחוז התקורה המוצע בלבד.

	8. 
	16.5.3
	31
	נבקש לתקן את נוסחת חישוב ציון המחיר, שכן בהתאם למנגנון הצעת המחיר במכרז, המציע אינו נדרש להציע סכום כספי (כולל או לא כולל מע"מ), אלא לנקוב באחוז תקורה בלבד.
	ראו סעיף 16.5.3 המבהיר את שיטת קביעת ההצעה הזוכה במדוייק.

	9. 
	4.5.3.1+תשובות הבהרה 12, 28, 90 
	10
	בתשובות ההבהרה לא ניתן מענה מספק לשאלה האם מערכת הדיווח הדיגיטלית תסופק על ידי המשרד או שעל הקבלן להעמיד מערכת מטעמו.
1. נבקש להבהיר באופן חד משמעי - האם מערכת הדיווח הדיגיטלית הנדרשת לצורך ביצוע השירותים תועמד לרשות הקבלן על ידי המשרד, או שעל הקבלן לפתח/להעמיד מערכת על חשבונו?
ככל שהמערכת נדרשת להיות מסופקת על ידי הקבלן, נבקש לקבל פירוט מלא של הדרישות הפונקציונליות והטכנולוגיות הנדרשות לצורך תמחור עלות המערכת.
	במענה לשאלה 12 הובהר כי על הספק להעביר את הדיווחים בקבצי אקסל בלבד.

	10. 
	6.17.9+תשובה 55
	20
	בהמשך לתשובה 55 - נודה להבהרתכם שהתעריף 140 ₪ ברוטו אינו כולל את הנסיעות שיש לשלם לבקר.    
	ההבהרה נדחית.

	11. 
	6.18.2.11
	22
	כל הפעילויות האלו יבוצעו על ידי הרכז במסגרת 10 שעות למועד? 
	ראו תשובה לשאלה 1 לעיל.

	12. 
	24.10
25.9.6.1
תשובה 70
	35
37
	מתשובתכם ניתן להבין שניתן להגיש הצעה משותפת  - 
1. מהם התנאים להגשת הצעה משותפת ומהם המסמכים הנדרשים לצורך כך? 
2. מי מבין הגופים המגישים הצעה משותפת נדרש לעמוד בתנאי הסף הקבועים במכרז - האם כל אחד מהגופים בנפרד, אחד מהגופים בלבד, או שניתן להציג ניסיון מצטבר של כלל הגופים? 
3. באילו תנאים ודרישות נוספות נדרשים לעמוד הגופים המתקשרים במסגרת ההצעה המשותפת? 
4. מהו מספר הגופים המרבי הרשאים להגיש הצעה משותפת אחת? 
נודה להבהרתכם ולעדכון מסמכי המכרז בהתאם.
	סעיף 24.10 למכרז יימחק.

	13. 
	נספח ב1 בחוברת ההצעה
	9
	נודה לתיקון הנספח מאחר והמציע מגיש אחוז תקורה ולא סכום שכולל מע"מ/לא כולל מע"מ. אנא תיקונכם. 
	ראו תשובה לשאלה 7 לעיל.

	14. 
	מחוון
	
	שורת הצעת מחיר – נבקש להסיר את העמודות של "מחיר כולל ללא מע"מ" ו – "מחיר כולל - כולל מע"מ" – המציע נדרש לנקוב באחוז תקורה בלבד. 
	ראו תשובה לשאלה 7 לעיל.

	15. 
	4.4.2
	25
	בהמשך לתשובה 27 למענה לשאלות הבהרה, נבקשכם להבהיר מתי ובאילו נסיבות יידרשו הספק ו/או נציגיו לבצע בקרה בתחנות הקליטה ?
	במידת הצורך, ולפי החלטת המשרד תבוצע בקרה זו. המשרד מעריך כי יבוצעו עד 5 בקרות כאלו במועד.

	16. 
	4.5.1.2
	26
	בהמשך לתשובה 12 למענה לשאלות הבהרה, נבקש לחדד ולהבהיר האם אכן המשרד לא מעמיד לרשות הספק מערכת דיווח דיגיטלית וכי גם הספק אינו נדרש לפתח ולהקים מערכת דיווח דיגיטלית מיוחדת וייעודית לפרויקט, וכל הדוחות והדיווחים יועברו למשרד בקבצי אקסל או בכל פורמט אחר שיאשר המשרד?
	ראו תשובה לשאלה 9 לעיל.

	17. 
	4.7.6
	29
	נבקש להבהיר את הערכת כמות הבקרות בהם יידרש בקר דובר ערבית. בתשובה 8 לשאלות ההבהרה נאמר כי המשרד מעריך זאת ב20%. מנגד, בתשובה 49 העריך זאת המשרד ב40%.
	אין סתירה. 40% מהבקרות יבוצעו בבתי ספר דוברי ערבית והמקרים בהם יידרש בקר דובר ערבית עומדים על כ-20%.

	18. 
	4.8.3.2

	32
	בהתאם לתשובה 43 למענה לשאלות ההבהרה, נבקש להבהיר האם משך הבקרה שנקבע לבקרה מורחבת (8 שעות) כולל גם את הזמן הנדרש לליווי הנאמן הפנימי לצורך מסירת מחברות הבחינה בתחנת הקליטה, לרבות זמן הנסיעה וההמתנה עד להשלמת המסירה?
	כן.

	19. 
	4.8.3.3.4.3
	
	נבקש להבהיר האם ליווי כאמור נדרש כחלק אינטגרלי מכל בקרה מורחבת, או שמא מדובר בדרישה נקודתית שתופעל רק במקרים מסוימים ובהתאם להנחיית המשרד.
ככל שנדרש ליווי לתחנת הקליטה, נבקש להבהיר את אופן ביצועו בפועל:
1. האם הבקר נדרש להתלוות לנאמן הפנימי עד לתחנת הקליטה ולוודא את מסירת המחברות בפועל בכל בקרה מורחבת ?
2. האם הליווי יבוצע בנסיעה משותפת עם הנאמן הפנימי או שכל אחד ייסע ברכב נפרד?
3. ככל שהליווי מבוצע ברכבו של הנאמן הפנימי, כיצד אמור הבקר לשוב למוסד החינוכי או לרכבו הפרטי?
4. ככל שהליווי מבוצע ברכב נפרד, האם זמן הנסיעה לתחנת הקליטה, ההמתנה במקום והחזרה נכללים במשך הבקרה שנקבע במכרז, או שמדובר בזמן נוסף המזכה בתשלום נפרד?
נבקש להבהיר מהו המרחק הממוצע והמרחק המרבי הצפוי בין מוסדות הבחינה לבין תחנות הקליטה ? ככל שהבקר נדרש ללוות את הנאמן הפנימי עד לתחנת הקליטה, נבקש להבהיר האם התמחור שנקבע במכרז מביא בחשבון את זמני הנסיעה והמרחקים המשתנים בין מוסדות הבחינה לבין תחנות הקליטה, שכן לנתונים אלה השפעה ישירה על משך הבקרה ועלויות הביצוע ?
	ככלל, במסגרת בקרה מורחבת רשאי המשרד להנחות את הבקר לוודא את העברת מחברות הבחינה לתחנת הקליטה, בהתאם לצורכי הבקרה ולתוכנית העבודה שתיקבע. אין מדובר בדרישה המחייבת בכל בקרה מורחבת.
אופן ביצוע הבקרה, לרבות הצורך בבקרה בתחנת הקליטה או בליווי העברת המחברות, ייקבע על ידי המשרד בהתאם לצורכי המועד ותוכנית העבודה.
התמחור במכרז מביא בחשבון את כלל הפעולות הנדרשות במסגרת יחידת הבקרה, ולא ישולם תשלום נפרד בגין זמני נסיעה או מרחקים. פריסת תחנות הקליטה מפורט בנספח א' למסמך זה.

	20. 
	6.11
6.14
	35
	נבקש להבהיר כי למרות האמור בסעיפים 6.11, 6.14 , ובהתאם למענה לשאלה 54 לשאלות ההבהרה, אין מניעה מבחינת המשרד כי הבקרים יועסקו ע"י הספק כנותני שירות עצמאיים ולא נדרשתם העסקתם הישירה. 
	לא נדרשת העסקה ישירה של הבקרים.

	21. 
	6.17.9
	37
	בהמשך למענה לשאלות ההבהרה בתשובה 54, ובכדי לשמור על השיוויון בין המציעים, נבקש את הבהרתכם החד-משמעית כי השכר ברוטו של הבקר כפי שנקבע בסעיף זה, בסך 140 ₪, אינו כולל את תשלום החזר עלויות הנסיעות שנדרש לשלם לבקר לפי חוק, אלא רק את שכר העבודה השעתי ברוטו בלבד. 
	ראו תשובה לשאלה 10 לעיל.

	22. 
	חוברת הצעה סעיף 8
	7
	על פי הגדרה 3.11 "שנה אחרונה – התקופה מתייחסת לשנה אחורה שקדמה למועד האחרון להגשת ההצעות" - 
מאחר שהמועד האחרון להגשת ההצעות נדחה ונקבע ליום 3.8.2026, בעוד שטבלאות המציע מבקשות להציג נתונים לפי התקופה מאי עד אפריל בכל שנה, נראה כי קיימת אי התאמה בין ההגדרה של "שנה אחרונה" במכרז לבין המצוין בטבלאות.
נודה על תיקון טבלאות המציע כך שהנתונים יוצגו מיוני ועד יולי בכל שנה, באופן התואם את ההגדרה שבסעיף 3.11.
	ראו חוברת הצעה מתוקנת.



בכבוד רב,
אורנה מיטמיגר
מנהלת אגף רכש מכרזים והתקשרויות


נספח א' רשימת תחנות קליטה

	מספר תחנה
	תחנה
	שם המקום 
	כתובת

	1
	קרית שמונה
	ביה"ס מקיף אורט דנציגר
	רח' הירדן 25 קרית שמונה

	3
	צפת
	הרב תחומי עמל בגין צפת
	רח' זבוטינסקי 1  - צפת

	4
	טבריה
	מתנ"ס ע"ש פירסט
	אור חיים 1 טבריה

	6
	נוף הגליל
	תיכון אורט שרת
	רח' מעלה יצחק 1 - נצרת עילית

	7
	עפולה
	מרכז קהילתי ויצ"ו
	רח' עומר 5 עפולה

	8
	נהריה 
	אורט שחקים נהריה
	מקס שטיינמיץ1 נהריה

	9
	כרמיאל
	מרכז קהילתי  שפיצר
	רח' השיזף 4 כרמיאל

	10
	קריית ביאליק
	מועדון דן
	רח' דן 2, קריית ביאליק (ליד קופ"ח)

	11
	נשר 
	בנין "אנגלו ישראל" , קומה 1
	רח' המסילה 22 נשר

	12
	חיפה
	בנין סוכנות "גי'פ" , קומה 1
	דרך יפו 152 , קומה 1 חיפה

	13
	חדרה
	בנין סוכנות יונדאי {בית איפרם}
	רח' קומבה 10 חדרה , קומה א

	14
	נתניה
	מתנ"ס דורה
	רח' נחום 35 נתניה 

	15
	כפר סבא
	המרכז להשכלת מבוגרים
	רח' גלר 4 כפר סבא

	16
	הרצליה
	המרכז להשכלת מבוגרים
	רח' זאב גלר 4 כפר סבא

	17
	פתח תקווה א
	תיכון עמל א' הרב תחומי
	רח' רמז דוד 38,קרית אלון פ"ת

	40
	פתח תקווה ב
	פארק ינאי , בנין מס' 5 
	רח' הסיבים 49 פתח תקווה , קומת כניסה

	18
	בית שמש
	בנין בית משפט השלום {מגדל צדק}
	רח' הרצל 9 בית שמש , קומה 7

	19
	תל אביב
	בית יואל
	רח' חומה ומגדל 16 תל אביב, קומה 3

	20
	חולון
	בנין אפרידר , קומה 4 
	רח' השיקמה 2 אזור

	21
	בת ים
	בנין אפרידר , קומה 4 
	רח' השיקמה 2 אזור

	22
	ראשון לציון
	מקיף י"א'
	רח' בר לב 1 ראשון לציון

	23
	רחובות
	מתנ"ס כפר גבירול
	רח' דוד אלעזר 23, כפר גבירול

	24
	לוד
	מרב"ד
	רחוב העמלים 9 א.תעשיה צפוני לוד

	25
	ירושלים א'
	מכללת אורט גבעת רם ירושלים
	רחוב מנשה הראל 1 

	26
	ירושלים ב'
	מכללת אורט גבעת רם ירושלים
	רוחב מנשה הראל 1

	36
	ירושלים ג'
	תיכון רנה קסין 
	קרל נטר1 י"ם { בכניסה מהחניה}

	27
	אשדוד
	מתנ"ס עוזיאל
	רח' סיני 25 אשדוד

	28
	קריית גת
	מרכז קהילתי נביאים
	רח' מבוא ישעיהו 1, קריית גת

	29
	אשקלון
	מתנ"ס כצנלסון
	רח' בן דוד 6, אשקלון

	30
	נתיבות 
	בנין "קל אוטו" קומה ב'
	רח' יוסף סמלו 78 , קומה ב' - נתיבות

	31
	באר שבע  א
	מרכז קהילתי ע"ש פאני קפלן
	רח' קלאוזנר 15 ב"ש

	37
	באר שבע ב
	תיכון מקיף רבין ב"ש
	מרדכי נמיר 2 באר שבע

	35
	אילת
	מרכז שלום  {מפלס קרקע}
	שדרות התמרים 2 - אילת



